"SETSWANA PUO TLALELETSO YA BOBEDI MEPHATO 1 – 3 MOPHATO 2 KGWEDITHARO 2 TLHABOLO YA PUO Nyalano ya ditlhaka le mafoko gammogo le puisokopanelo di nyanala le go reetsa le go buisa. DITENG/DIKGOPOLO/DIKGONO Nyalana medumo ya ditlhaka le mafoko • Opa diatla/ thwantsha menwana/ tlola/kiba ka maoto dinokong tsa mafoko a a tlwaelegileng. • Kgaoganya le go kopanya dinoko tsa mafoko a a buiwang.(sk:” mo-sa-di,mo-si-ma-ne”.) • Kgaoganya le go kopanya medumo ya mafokong a a buiwaing ( sk:“m-me-mme.) Puisokopanelo ( 15 metsotso mo bekeng) Morutabana o ba buisetsa kgang o supa mafoko le go tlhalosa ditshwantsho. O buisa gape mo tsamaong ya beke a be a rotloetsa bana go buisa le ena. Puiso e dirisetswa matseno a mafoko a maswa. • Reetsa kgankhutswe kgotsa temana e e nang le ditiragalo tsa nnete o setse morutabana morago mme ebile o lebeletse le ditshwantsho. • Bua ka ditshwantsho tse di mo kgangkhutsweng o dirisa Puo Ya Tlaleletso ya Bobedi ka bontsi jobo ka kgonegang mme Puo ya Gae o e dirisa fa go tlhokega. • Lemoga dilwana tse di mo ditshwantshong. • Araba dipotso tse dingwe tse di bonolo ka tiriso ya ditshwantsho (sk: ‘mang? Eng? Kae? ’) • Ithute mafoko a a buiwang ka molomo . • Morago ga go boeletsa go buisa tsena ka dikhorase , mme o boeletsa Puo e e dirisiwang kgapetsakgapetsa fa go tshwanetseng ka bobedi kgotsa ka ditlhopha tse dinnye . • Diragatsa dikarolo dingwe tsa kgangkhutswe o dirisa dikarolo tsa mmele le Puo e e bonolo e e dirisiwang kgapetsakgapetsa ka bobedi le ditlhopha tse dinnye o dirisa dipina tse dibonolo, ditshosa le bommamatlhwane . TLHATLHOBO Ditshitsinyo tsa ditirwana tsa Tlhatlhobo e e sa Tlhomamang: Nyalanya medumo ya ditlhaka le mafoko. • Opa diatla/ thwantsha menwana/ tlola/kiba ka maoto dinokong tsa mafoko a a tlwaelegileng. • Kgaoganya le go kopanya dinoko tsa mafoko a a buiwang.(sk:” mo-sa-di,mo-si-ma-ne.”) • Kgaoganya le go kopanya medumo ya mafokong a a buiwaing( sk:“m-me-mme.) Puisokopanelo: (ka molomo le/ kgotsa go diragatsa ) • Bua ka ga ditshwantsho tse di mo Buka Kgolo/phousetara . • Araba dipotso tse di bonolo ka mlomo ka ga kgangkhutswe kgotsa temana ya ditiragalo tse di se nang nnete. • Morago ga go boeletsa go buisa tsena ka dikhorase , mme o boeletsa Puo e e dirisiwang kgapetsakgapetsa fa go tshwanetseng ka bobedi kgotsa ka ditlhopha tse dinnye. CAPS 39"